SAPPE วิ่ง 6% โบรกชี้กำไร Q3 นิวไฮต่อ ทั้งปีโต 39% เฉียด 600 ลบ. ชูเป้า 43 บ.
SAPPE บวก 6% โบรกชี้กำไรไตรมาส 3/65 โตแรง ทั้งปีโต 39% แตะ 582 ลบ. อานิสงส์ยอดขายต่างประเทศ แนะนำราคาเป้าหมาย 43 บ.
SAPPE บวก 6% โบรกชี้กำไรไตรมาส 3/65 โตแรง ทั้งปีโต 39% แตะ 582 ลบ. อานิสงส์ยอดขายต่างประเทศ แนะนำราคาเป้าหมาย 43 บ.
18 ส.ค. 2565

ผู้สื่อข่าวรายงานว่า วันนี้ (18 ส.ค.65) ราคาหุ้น บริษัท เซ็ปเป้ จำกัด (มหาชน) หรือ SAPPE ณ เวลา 11:46 น. อยู่ที่ระดับ 39.75 บาท บวก 2.25 บาท หรือ 6% สูงสุดที่ระดับ 40 บาท ต่ำสุดที่ระดับ 37.25 บาท ด้วยมูลค่าการซื้อขาย 75.85 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ว่า ธุรกิจเห็นจุดเปลี่ยนเชิงบวกชัดเจนผ่านเป้า 5 ปี นี้เติบโต 3 เท่า (CAGR 22%) จากตลาดต่างประเทศเปิดตลาดมานานและอยู่ในจุดเร่งตัว เร่งจุดจำหน่าย ทั้งเอเชีย, ยุโรป, US และสินค้าเชิงนวัตกรรม เติบโตตามกระแสรักสุขภาพ ประเมินกำไรปี 65 เติบโต 39% จากงวดเดียวกันของปีก่อน ที่ 582 ล้านบาท จากยอดขายต่างประเทศโตแรง ระยะสั้นโมเมนตัมยังดีต่อเนื่อง คาดกำไรไตรมาส 3/65 ยังทำนิวไฮได้ต่อ จากรายได้ต่างประเทศโตแรงซึ่งจะชดเชยผลของต้นทุนขึ้นได้ทั้งหมด และประโยชน์จากขนาดได้ต่อเนื่อง แนะนำราคาเป้าหมาย 43 บาท